ब्रिक्स

**ब्रिक्स** (BRICS) उभरती राष्ट्रीय अर्थव्यवस्थाओं के एक संघ का शीर्षक है। इसके घटक राष्ट्र ब्राज़ील, रूस, भारत, चीन और दक्षिण अफ्रीका हैं। इन्हीं देशों के अंग्रेज़ी में नाम के प्रथमाक्षरों **B, R, I, C** व **S** से मिलकर इस समूह का यह नामकरण हुआ है। इसकी स्थापना 2009 में हुई,और इसके ५ सदस्य देश है। मूलतः, 2010 में दक्षिण अफ्रीका के शामिल किए जाने से पहले इसे "ब्रिक" के नाम से जाना जाता था।
रूस को छोडकर, ब्रिक्स के सभी सदस्य विकासशील या नव औद्योगीकृत देश हैं जिनकी अर्थव्यवस्था तेजी से बढ़ रही है। ये राष्ट्र क्षेत्रीय और वैश्विक मामलों पर महत्वपूर्ण प्रभाव डालते हैं। एक अनुमान के अनुसार ये राष्ट्र संयुक्त विदेशी मुद्रा भंडार में ४ खरब अमेरिकी डॉलर का योगदान करते हैं। इन राष्ट्रों का संयुक्त सकल घरेलू उत्पाद १५ खरब अमेरिकी डॉलर का है। ब्रिक्स देशों का वैश्विक जीडीपी में 23% का योगदान करता है तथा विश्व व्यापार के लगभग 18% हिस्से में महत्वपूर्ण भूमिका निभाता है।
इसे R-5 के नाम से भी जाना जाता है क्योंकि इन पांचों देशों की मुद्रा का नाम 'R' से शुरू होता है।
 

ब्राजील, रूस, भारत और चीन के संस्थापक देशों ने 2009 में येकातेरिनबर्ग में पहला शिखर सम्मेलन आयोजित किया, जिसके एक साल बाद दक्षिण अफ्रीका इस गुट में शामिल हो गया। ईरान, मिस्र, इथियोपिया और संयुक्त अरब अमीरात 1 जनवरी 2024 को संगठन में शामिल हुए। सऊदी अरब अभी तक आधिकारिक तौर पर शामिल नहीं हुआ है, लेकिन एक आमंत्रित राष्ट्र के रूप में संगठन की गतिविधियों में भाग लेता है। 

संयुक्त रूप से, ब्रिक्स सदस्य देशों का क्षेत्रफल विश्व के लगभग 30% भूभाग और वैश्विक जनसंख्या का 45% है। दक्षिण अफ्रीका अफ्रीका की सबसे बड़ी अर्थव्यवस्था है, जबकि ब्राज़ील, भारत और चीन जनसंख्या, क्षेत्रफल, और नाममात्र और क्रय शक्ति समता के संदर्भ में विश्व के दस सबसे बड़े देशों में शामिल हैं। पांचों प्रारंभिक सदस्य देश जी 20 के सदस्य हैं, जिनका संयुक्त सकल घरेलू उत्पाद 28 ट्रिलियन अमेरिकी डॉलर (लगभग 27% वैश्विक सकल उत्पाद) है, कुल सकल घरेलू उत्पाद (क्रय शक्ति समता) लगभग 57 ट्रिलियन अमेरिकी डॉलर (वैश्विक सकल घरेलू उत्पाद क्रय शक्ति समता का 33%) है, और 2018 के अनुसार अनुमानित 4.5 ट्रिलियन अमेरिकी डॉलर का संयुक्त विदेशी भंडार है। 

ब्रिक्स देशों को जी7 समूह, जिसमें प्रमुख विकसित अर्थव्यवस्थाएं शामिल हैं, का प्रमुख भू-राजनीतिक प्रतिद्वंद्वी माना जाता है। ब्रिक्स देशों ने कई प्रतिस्पर्धी पहलों को लागू किया है, जैसे कि न्यू डेवलपमेंट बैंक, ब्रिक्स कंटिंजेंट रिजर्व अरेंजमेंट, ब्रिक्स पे, ब्रिक्स संयुक्त सांख्यिकीय प्रकाशन और ब्रिक्स बैसक रिजर्व मुद्रा।

## ब्रिक्स सम्मेलन
यह समूह 2009 से वार्षिक शिखर सम्मेलन आयोजित कर रहा है, जिसमें सदस्य देश बारी-बारी से मेज़बानी करते हैं। दक्षिण अफ्रीका की सदस्यता से पहले, 2009 और 2010 में दो ब्रिक्स शिखर सम्मेलन आयोजित किए गए थे। पहला पांच सदस्यीय ब्रिक्स शिखर सम्मेलन 2011 में हुआ। सबसे हालिया ब्रिक्स नेताओं का शिखर सम्मेलन 22-24 अक्टूबर 2024 को रूस द्वारा आयोजित किया गया था।

## सदस्य राज्य

## दक्षिण अफ्रीका का प्रवेश
2010 में, दक्षिण अफ्रीका ने ब्रिक ग्रुप में शामिल होने के प्रयास शुरू किए, और इसके औपचारिक प्रवेश की प्रक्रिया इसी वर्ष अगस्त में शुरू हुई।. समूह में शामिल होने के लिए ब्रिक देशों द्वारा औपचारिक रूप से आमंत्रित किए जाने के बाद, 24 दिसंबर 2010 को दक्षिण अफ्रीका आधिकारिक तौर पर ब्रिक ग्रुप का एक सदस्य राष्ट्र बन गया। समूह का नाम बदलकर ब्रिक्स कर दिया गया, जिसमें "एस" दक्षिण अफ्रीका को प्रतिबिम्बित करता है। अप्रैल 2011 में, दक्षिण अफ्रीका के राष्ट्रपति, जैकब ज़ुमा, 2011 में सान्या, चीन में हुये ब्रिक्स शिखर सम्मेलन में एक पूर्ण सदस्य के रूप में हिस्सा लिया था।

### पहला ब्रिक शिखर सम्मेलन 2009

ब्रिक समूह का पहला औपचारिक शिखर सम्मेलन, येकतेरिनबर्ग, रुस में १६ जून २००९ लुइज़ इनासियो लूला डा सिल्वा (ब्राजील), दिमित्री मेदवेदेव(रूस), मनमोहन सिंह (भारत) और हू जिन्ताओ (चीन) की अध्यक्षता में हुआ। शिखर सम्मेलन का मुख्य मुद्दा वैश्विक आर्थिक स्थिति में सुधार और वित्तीय संस्थानों में सुधार का था।

### दूसरा ब्रिक शिखर सम्मेलन, 2010
द्वितीय सम्मेलन-ब्राज़ील

### तीसरा ब्रिक(ब्रिक्स) शिखर सम्मेलन, 2011
तृतीय सम्मेलन- चीन 

### चौथा ब्रिक्स शिखर सम्मेलन, 2012

चौथा सम्मेलन- नई दिल्ली,भारत

### पाँचवाँ ब्रिक(ब्रिक्स) शिखर सम्मेलन, 2013

पाँचवाँ - दक्षिण आफ्रिका

### छठा ब्रिक(ब्रिक्स) शिखर सम्मेलन, 2014

छठा- ब्राज़ील

### सातवाँ ब्रिक्स शिखर सम्मेलन, 2015
सातवाँ ब्रिक्स शिखर सम्मेलन 2015 में रूस के संघीय क्षेत्र बाश्कोर्तोस्तान के ऊफा में सम्पन्न हुआ। इस सम्मेलन का मुख्य विषय ब्रिक्स साझेदारी वैश्विक विकास का एक शक्तिशाली कारक था।

### 8वाँ ब्रिक्स शिखर सम्मेलन, 2016

2016 ब्रिक्स शिखर सम्मेलन ब्रिक्स देशों का आठवाँ वार्षिक शिखर सम्मेलन है। इसका आयोजन भारत के गोवा शहर में 15 से 16 अक्टूबर 2016 को किया गया था।

### 9वाँ ब्रिक्स सम्मेलन, 2017

2017 ब्रिक्स शिखर सम्मेलन वर्तमान में ब्रिक्स का नौवां वार्षिक शिखर सम्मेलन है। इसका आयोजन चीन के शियामेन शहर में 3–5 सितबंर 2017 को किया गया था।

### 10वाँ ब्रिक्स सम्मेलन, 2018

2018 ब्रिक्स शिखर सम्मेलन ब्रिक्स देशों की दसवीं वार्षिक शिखर सम्मेलन है, इसका आयोजन दक्षिण अफ्रीका के जोहान्सबर्ग में 25–27 जुलाई 2018 को किया गया था।

### 11वाँ ब्रिक्स सम्मेलन, 2019

2019 ब्रिक्स शिखर सम्मेलन ब्रिक्स देशों की ग्यारहवीं वार्षिक शिखर सम्मेलन है, इसका आयोजन[ब्राज़ील ]की राजधानी  [ब्रसिलिया] में 13–14 नवम्बर 2019 को किया गया था।इसका थीम economic growth for an innovative future था।

### ब्रिक्स क्या है स्थापना और इसका उद्देश्य
ब्रिक्स स्थापना और इसका उद्देश्य

## नोट्स

## सन्दर्भ